اینگیلیس ایش آدامی سر ریچارد برانسون، ویرجین گلکتیک شیرکتی طرفین‌دن حاضرلانان اوزای آراجی ایله اوزایین باشلانغیج نقطه‌سی ساییلان یئردن ۱۰۰ کیلومتر یوکسکلیگه سیاحت ائتدی.
ریچارد برانسون، اسپیس اکسین صاحبی ایلان ماسک و آمازونون قوروجوسو جف بزوس‌دان سونرا بیر اوزای سیاحتی باشلادان اوچونجو شخصدیر.
برانسون شیرکتی ویرجین گلکتیک طرفین‌دن حاضرلانان و برانسون دا داخیل اولماقلا ۶ نفری داشییان یونیتی-۲ اوزای آراجی دونن سحر آمریکانین نیومکزیکو ایالتین‌دن آتیلدی.
ویرجین گلکتیک طرفین‌دن وئریله‌ن آچیقلامادا، تخمیناً ۱۰۰ کیلومتر یوکسکلیگه چیخان آراجین اوزایین باشلادیغی نقطه‌یه چاتدیغی آچیقلاندی.
یولچولوغون ۹۰ دقیقه چکدیگی ایفاده ائدیل‌ن آچیقلامادا، اوزای اوچاغی یونیتی-۲نین برانسون و یولداشلاری ایله بیرلیک‌ده سورونسوز بیر شکیلده یئرلی واختلا ساعات ۱۲: ۰۰دا نیومکزیکودا یئره ائندیگی ایفاده ائدیلدی.
